# চীনা বিমানবাহী রণতরী শানতুং

শানতুং (১৭)| শানতুং কমিশন হওয়ার আগে ২০১৯ সালে তালিয়েনে নোঙর করেছে |
| ইতিহাস |
| গণপ্রজাতান্ত্রিক চীন |
| নাম: | * *শানতুং*
* (চীনা: 山东舰)
 |
| নামকরণ: |
শানতুং প্রদেশ |
| নির্মাতা: |
তালিয়েন জাহাজ নির্মাণ শিল্প |
| নির্মাণের সময়: |
মার্চ ২০১৫ |
| অভিষেক: |
২৬ এপ্রিল ২০১৭ |
| সম্পন্ন: |
২৫ এপ্রিল ২০১৮ |
| কমিশন লাভ: |
১৭ ডিসেম্বর ২০১৯ |
| অবস্থা: |
পরিষেবাতে সক্রিয় |
| সাধারণ বৈশিষ্ট্য (নকশা হিসাবে) |
| প্রকার ও শ্রেণী: |
টাইপ ০০২ (*কাজনেতসোব*-শ্রেণির বিমানবাহী রণতরীর বৈকল্পিক) |
| ওজন: |
আদর্শ বোঝা ৫৫,০০০ টন, সম্পূর্ণ বোঝা ৬৬,০০০ টন থেকে ৭০,০০০ টন |
| দৈর্ঘ্য: |
৩১৫ মি (১,০৩৩ ফু) |
| প্রস্থ: |
৭৫ মিটার (২৪৬ ফুট) |
| প্রচালনশক্তি: |
প্রচলিত বাষ্প টারবাইনস, ৪ টি শ্যাফট |
| গতিবেগ: |
৩১ নট (৩৬ মাইল প্রতি ঘণ্টা; ৫৭ কিলোমিটার প্রতি ঘণ্টা) |
| সেন্সর এবং কার্যপদ্ধতি: | * (টাইপ ৩৪৬ রাডার) টাইপ ৩৪৬এ-ব্যান্ড এইএসএ
* টাইপ ৩৮২ রাডার
 |
| রণসজ্জা: | * ৩ × টাইপ ১১৩০ সিআইডব্লিউএস
* ৩ × এইচকিউ-১০ (১৮ সেল ক্ষেপণাস্ত্র ব্যবস্থা)
 |
| বিমান বহন: | * মোট ৪৪ টি বিমান:
* ৩২ টি শেন-ইয়াং জে-১৫
* ৮ টি ছাংহো জেড-১৮
* ৪ টি হারপিন জেড-৯
 |

**শানতুং** হল প্রথম প্রজন্মের চীনা বিমানবাহী রণতরী, যা গণপ্রজাতন্ত্রী চীনের (পিআরসি) পিপলস লিবারেশন আর্মি নৌবাহিনীর (পিএলএএন) জন্য ২০১৭ সালে ২৬শে এপ্রিল জলে ভাসানো হয়। এটি *লিয়াওনিং* সম্পন্ন হওয়ার পর, দেশটির দ্বিতীয় বিমানবাহী রণতরী এবং প্রথম ঘরোয়াভাবে নির্মিত। *শানতুং* প্রথমদিকে উন্নয়নের সময় টাইপ ০০১এ এয়ার ক্যারিয়ার হিসাবে মনোনীত হয়, তবে কমিশনের সময় টাইপ ০০২ হিসাবে চূড়ান্ত করা হয়।

## ইতিহাস

### নির্মাণ

বিমানবাহী রণতরীটি চীনা শিপ বিল্ডিং ইন্ডাস্ট্রি কর্পোরেশনের অংশ চীনের লিয়াওনিং প্রদেশের ডালিয়ান শহরের তালিয়েন জাহাজ নির্মাণ শিল্প দ্বারা নির্মিত হয়। রাষ্ট্রীয় সংবাদ মাধ্যম *সিনহুয়ার* মতে, জাহাজের প্রাথমিক কাজ ২০১৩ সালের নভেম্বর মাসে শুরু হয় এবং শুকনো ডক মধ্যে জাহাজের কাঠামর জন্য জাহাজের তলিটি ২০১৫ সালের মার্চ মাসের শুরুতে স্থাপন করা হয়।

চীনের সরকার নির্মাণকালীন সময়ে জাহাজের অস্তিত্বের বিষয়ে কোন কিছু নিশ্চিত করা থেকে বিরত থাকে। প্রতিরক্ষা বিশ্লেষণ শিল্পের কৃত্রিম উপগ্রহসমূহ ২০১৫ সালের মার্চ মাসের মধ্যে প্রাথমিক পর্যায়ে বিমানবাহী রণতরীটির চিত্র দেখায়। তালিয়েন জাহাজ নির্মাণ কেন্দ্রে সামরিক বৈশিষ্ট্যগুলির সাথে জাহাজ কাঠামর সার্বজনীন ছবিসমূহ পরবর্তী মাসে ইন্টারনেটে যুক্ত হয়। জাহাজের কাঠামর উপরে একটি হ্যাঙ্গার ডেকের নির্মাণ শুরু হলে ২০১৫ সালের অক্টোবর মাসে জাহাজের ভূমিকার প্রথম সুনির্দিষ্ট লক্ষণ পরিলক্ষিত হয়। চীনা প্রতিরক্ষা মন্ত্রণালয়ের মুখপাত্র ২০১৫ সালের ডিসেম্বর মাসে নিশ্চিত করেন, যে জাহাজটি একটি বিমানবাহী রণতরী, যার নকশা ও নির্মাণ কাজ চলছে।

স্কি জাম্প টেকঅফ র‍্যাম্পটি ২০১৬ সালের মে মাসে স্থাপনের কাছাকাছি বলে চিহ্নিত হয়। জাহাজের দ্বীপ উপরিকাঠামোটি দুটি ভাগে ফ্যাব্রিকেটেড ছিল: সেতু ও প্রধান মাস্টযুক্ত নয়টি ডেক ফরোয়ার্ড অর্ধেকটি সেপ্টেম্বর মাসে স্থাপন করা হয়; ফানেল ও এয়ার ইনটেক সহ, অর্ধেকটি পরবর্তী সপ্তাহগুলিতে স্থাপন করা হয়। জাহাজটি কাঠামোগতভাবে ২০১৬ সালের শেষের দিকে সম্পূর্ণ হয়।

### সাজসজ্জা

বিমানবাহী রণতরীটি জলে ভাসানোর পরে ফিট-আউট বা সাজসজ্জা করা হয় এবং প্রপালশন ব্যবস্থার প্রাথমিক পরীক্ষা করা হয়। ডকসাইড বা ডকপার্শ্বস্থ ব্যবস্থার পরীক্ষাসমূহ ২০১৭ সালের নভেম্বরে মাসে সাজসজ্জা শেষ হওয়ার পরে শুরু হয়।

যদিও পূর্বসূরি *লিয়াওনিং* ২০১২ সালে সক্রিয় পরিষেবাটি প্রবেশ করার পর থেকে মূলত একটি প্রশিক্ষণের জাহাজ হিসেবে ব্যবহৃত হয়, তবে টাইপ ০০২ নিয়মিত সামরিক পরিষেবাতে ব্যবহৃত হবে বলে আশা করা হচ্ছে।

### সমুদ্রের পরীক্ষা

বিমানবাহকের প্রথম সমুদ্রের পরীক্ষা ২০১৮ সালের মে মাসে পোহাই সাগরে হয়। এটি পরিষেবায় যুক্ত হওয়ার পূর্বে ২০১৯ সালের নভেম্বর মাস পর্যন্ত প্রায় ১৯ মাস ধরে আরও আটটি সমুদ্রের পরীক্ষা সম্পূর্ণ করে। নবম ও চূড়ান্ত সমুদ্রের পরীক্ষা ২০১৯ সালের ১৪ই নভেম্বর থেকে শুরু হয়, যা দক্ষিণ চীন সাগরে একটি প্রশিক্ষণ মহড়ার সাথে একত্রে পরিচালিত হয়। সমুদ্রের পরীক্ষার তারিখ ও সময়কাল নিম্নরূপ:

২০১৯ সালে *শানতুং*
* প্রথম সমুদ্রের পরীক্ষা: ১৩-১৮ মে, ২০১৮
* দ্বিতীয় সমুদ্রের পরীক্ষা: ২৬ আগস্ট - ৪ সেপ্টেম্বর, ২০১৮
* তৃতীয় সমুদ্রের পরীক্ষা: ২৮ অক্টোবর - ৬ নভেম্বর, ২০১৮
* চতুর্থ সমুদ্রের পরীক্ষা: ২৭ ডিসেম্বর ২০১৮ - ৮ জানুয়ারি, ২০১৯
* পঞ্চম সমুদ্রের পরীক্ষা: ২৭ ফেব্রুয়ারি - ৪ মার্চ, ২০১৯
* ষষ্ঠ সমুদ্রের পরীক্ষা: ২৫–৩১ মে, ২০১৯
* সপ্তম সমুদ্রের পরীক্ষা: ১–৪ আগস্ট ২০১৯ ও ৬-২২ আগস্ট, ২০১৯
* অষ্টম সমুদ্রের পরীক্ষা: ১৫-২০ অক্টোবর, ২০১৯
* নবম সমুদ্রের পরীক্ষা: ১৪ই নভেম্বর ২০১৯ সাল থেকে (শেষ তারিখটি অজানা)

### কমিশনিং বা পরিষেবায় নিযুক্তি

বিমানবাহী রণতরীটি হাইনান প্রদেশের সানইয়ায় কেন্দ্রীয় সামরিক কমিশনের চেয়ারম্যান শি জিনপিংয়ের দ্বারা ২০১৯ সালের ১৭ই ডিসেম্বর কমিশনিং হয় এবং আনুষ্ঠানিকভাবে তার নাম *শানতুং* রাখা হয়।

## আরও দেখুন

* বিমানবাহী রণতরীসমূহের তালিকা

## তথ্যসূত্র